google/wiki40b huggingface dataset:
Psacadoptera

Beskrivelse

Middelsstore, matte gullbasser. Oversiden er matt rødbrun til brunsvart, pronotum har svarte bånd på sidene. Dekkvingene har små, hvite flekker.

Utbredelse

Slekten er utbredt i Afrika.
Aalborg kloster

Aalborg kloster ble opprettet som et helligåndshus 20. august 1431. I 1451 ble helligåndshuset opptatt i Helligåndsordenen, en katolsk klosterorden opprettet i Montpellier i Frankrike, som hadde til formål å ta seg av samfunnets svake, skrøpelige og eldre medborgere – samt ta seg av foreldreløse. Helligåndsklosteret i Aalborg ble ledet av en prior – og klosteret var underlagt moderklosteret i Roma, Santo Spirito in Sassia, som ledes av en stormester.
Helligåndsklosteret i Aalborg ble etter reformasjonen omdannet til å være stiftshospital – fra 1953 med navnet Aalborg Kloster, Helligaandsklosteret i Aalborg. Aalborg kloster er i dag eldrebolig, med separate boenheter i de gamle klosterbygningene, som er de eldste bebodde bygninger i Nordjylland.
Aalborg kloster ledes av et styre, som består av biskopen av Aalborg stift, statsforvaltningsdirektøren i Nordjyllands statsforvaltning, borgmesteren i Aalborg, sognepresten i Vor Frue Kirke, domprosten i Aalborg domsogn og regionspolitidirektøren i Nordjylland. Siden 1999 har Jens Aa. V. Schulz vært klosterforstander i Aalborg kloster. Klosterforstanderen er kongelig utnevnt, og Aalborg kloster har anledning til å flagge med splittflagg.
Aalborg katedralskole holdt til i lokalene i årene 1554 til 1848, og under andre verdenskrig ble Churchill-klubben, den første, organiserte motstandsbevegelsen mot de tyske okkupantene, opprettet i klosteret. Aalborgs første bibliotek har hatt tilhold i klosterets bygninger, Landemodet har vært avholdt, og den etter-reformatoriske tamperretten foregikk i mange år i klosterbygningene.
Aalborg kloster er fredet.
Songvår fyr

Det andre fyret

I 1950 ble det bygd et nytt maskinrom på Songvår. Et nytt fyrtårn, 14 meter høyt ble bygd på i 1955. Linseapparatet fra 1888 ble med over i det nye tårnet. Det gamle ble revet og materialene fraktet til land. Grunnmuren står fortsatt.
Songvår hadde bofast familiebetjening frem til 1955, da det ble innført skiftordning. Fyrstasjonen ble betjent av fyrmester, to betjenter pluss reservebetjent.
Fyret ble automatisert og avfolket i 1987. Da ble driften lagt om til solcellepaneler og en del av maskinrommet ble ominnredet til batterirom med en batteribank på 380 batterier. 40 solcellepaneler ble montert i et stativ utenfor.

Dagens fyr

Den 18. februar 2004 fikk den da 118 år gamle fyrlykten avløsning og ble erstattet av en ny og moderne i et 9 meter høyt plasttårn. Dagens fyrlykt drives av seks solcellepaneler som er integrert i fundamentet og i snøskjermer rundt lykta. I tillegg har anlegget eget aggregat.

Bakgrunnen for fyrplasseringen

Det har vært svært mange forlis i det utrygge farvannet mellom Ryvingen fyr ved Mandal og Oksøy fyr ved Kristiansand, en strekning på om lag 20 nautiske mil i luftlinje. Den direkte foranledningen til at arbeidet med Songvår kom i gang, var at hvalkokeriet «Vardøhus» gikk ned i 1887 med 46 mennesker ombord.
Aegosoma

Utseende

Store, avlange, brunlige (brungule til svartbrune) trebukker. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Antennene har et kraftig, sylindrisk, innerste ledd, det andre leddet er lite og knappformet, det tredje leddet svært langt, litt krumt og tykkere enn de følgende leddene. Alle antenneleddene er kledt med små, skarpe torner. Pronotum er forholdsvis lite uten tenner langs ytterkanten. Dekkvingene har ofte opphøyde lengdekjøler.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt i Palearktis og Sørøst-Asia, dessuten finnes det én art på Madagaskar med omkringliggende øyer.
Bilha

Bilha (hebraisk: בִּלְהָה, «Nølende/stammende; blyg») er i den hebraiske Bibelen (det gamle testamente) nevnt som ternen og slavinnen til Rakel. Hun ble gitt til Jakob som hans elskerinne av Rakel da hun selv ikke klarte å bli gravid, og i henhold til Første Mosebok fødte Bilha to sønner: Dan og Naftali. Det er ingenting som tyder på at Bilhas sosiale status endret seg da hun delte seng med Jakob; hun var fortsatt slavinne og barna fikk navn av Rakel som også oppfostret dem, noe som er indikert ved Rakels uttalelse «Hun kan føde på mine knær, så jeg også kan få barn ved henne.» Det er også en referanse til en incestuøs forbindelse mellom Bilha og Jakobs sønn Ruben.

Rubens overgrep

I Første Mosebok 35 står det kortfattet at mens Israel (Jakob) var i Migdal-Eder (en by i nærheten av Bethlehem) gikk hans sønn «Ruben bort og lå med Bilha, farens medhustru», og dette fikk Jakob høre Som et resultat av denne blodskammen mistet Ruben sin fars respekt, noe som kom til uttrykk i farens velsignelser av sine sønner, da fikk Ruben følgende: «Men du bruser over som vannet, derfor skal du ikke ha noe fortrinn. For da du steg opp i din fars seng, vanæret du den – i mitt leie steg han opp.»
For den fransk rabbineren Rashi, som kommenterte Tora på 1000-tallet e.Kr., var omstendighetene ikke nødvendigvis så direkte. Rashi tolket fortellingen at så lenge Rakel var i live, hadde Jakob sin seng i hennes telt og besøkte de andre hustruene i deres telt. Da Rakel døde, flyttet Jakob sin seng inn i teltet til Bilha for således å beholde nærhet til sin avdøde favoritthustru. Ruben, den eldste sønnen til Lea følte at denne sengen vanæret hans mor som også var Jakobs førstehustru. Han flyttet Jakobs seng inn i sin mors telt. Dette overgrepet på sin fars autoritet og hans privatliv ble sett på så alvorlig av bibelforfatterne at det ble likestilt med utroskap, og således tapte Ruben sin rett som førstefødt til dobbel arv.

I rabbinsk litteratur

Naftalis testamente, en del av Dødehavsrullene, forteller at Bilha og Silpas far het Ahotay. Han ble tatt til fange, men kjøpt fri av Laban, far til Rakel og Lea, og Laban ga Ahotay en hustru ved navn Hanna som var deres mor. Rabbinske kilder hevder at Bilha og Silpa var også døtre av Laban via hans elskerinner, noe som gjorde dem til halvsøstre av Lea og Rakel.

Populærlitteraturen

Margaret Atwood har sin roman Tjenerinnens beretning (The Handmaid's Tale) fra 1987 gitt sin versjon av den bibelske fortellingen. Også Anita Diamants roman The Red Tent (1997) og Orson Scott Cards Rachel and Leah (2004) behandlet det samme emnet.
Lahad Datu

Byen

Byen Lahad Datu har 27 887 innbyggere. Flyplassen ligger én kilometer fra byen, med ruteforbindelse til Kota Kinabalu. Lahad Datu har en viktig havn for eksport av tømmer og palmeolje, og det er Sabahs østkysts viktigste havn for import av gjødsel. I tilknytning til havnen ligger den fem kvadratkilometer store industriparken POIC (The Palm Oil Industrial Cluster). Det statlige Eastern Sabah Security Command (ESSCOM) har sitt hovedkvarter i Lahad Datu.
Pegylis

Utseende

Middelsstore (14-24 millimeter), nokså brede oldenborrer. Antennene er 8- eller 10-leddete (i det første tilfellet fordi noen ledd er sammenvokste).

Levevis

Larvene lever i jorda. De voksne billene er nattaktive og kommer til lys. De kan gjære en del skade ved å gnage på bladene på hageplanter.

Utbredelse

Slekten er utbredt i Afrika.
Otto Strasser

Bakgrunn, utdannelse og yrke

Otto Strasser Han studerte jus, og var en stund tilhenger av sosialdemokratene, men meldte seg inn i NSDAP i 1925. Han var også med i frikorpset Freikoprs Epp under ledelse av Franz Ritter von Epp.

Politisk løpebane og senere liv

I NSDAP var han med på å bygge opp en radikal, proletarisk fløy sammen med sin eldre bror, Gregor Strasser, og den unge Joseph Goebbels. Otto Strasser bekjente seg til de 25 punktene i NSDAPs opprinnelige partiprogram, og la vekt på det sosialistiske innholdet i disse. Han kom således på kollisjonskurs med Adolf Hitler. 
I 1926 ble Otto Strasser redaktør for Berliner Arbeiterzeitung. Han var også leder for Kampfverlag og propagandasjef i den nordtyske delen av NSDAP. Disse stillingene dannet en sterk maktbase for hans anti-kapitalistiske propaganda. Oppgjøret med Hitler var uunngåelig, og 4. juli 1930 ble Otto Strasser ekskludert fra NSDAP. Han dannet da Unionen av revolusjonære nasjonalsosialister, bedre kjent som Die Schwarze Front. Selv om Strasser hevdet at Die Schwarze Front hadde over 10 000 medlemmer, var organisasjonens anti-hitlerske propaganda uten virkning. 
Otto Strasser og noen av hans tilhengere gikk i eksil i Praha hvor de gav ut avisen Die Deutsche Revolution. I den kritiserte de Hitlers nye diktatur, men fortsatte å propagandere for nasjonalsosialismen. Otto Strassers versjon av nasjonalsosialismen var like rasistisk og antisemittisk som Hitlers.
Etter hvert som den annen verdenskrig utviklet seg, dro Otto Strasser videre til Sveits og senere til Canada. Han fortsatte å publisere bøker og artikler der han propaganderte for sin versjon av nasjonalsosialismen. Etter hvert bekjente han seg til det han kalte solidarisme, og som han definerte som en tredje vei mellom kapitalisme og kommunisme. 
Etter at Otto Strasser fikk tilbake sitt tyske statsborgerskap dro han til Vest-Tyskland på 1950-tallet, hvor han forsøkte å vinne tilhengere for sitt syn. Det lyktes i liten grad. På mange måter fremstod han som en mann som intet hadde lært, og han fortsatte å spre demagogiske, antisemittiske hatytringer i sine journalistiske publikasjoner.
Veienkroken

Veienkroken er en kort blindvei på Ringen i tidligere Norderhov kommune. Veien starter fra Ringveien og ligger på lengst sørvest på Veienmoen, i et område som tidligere gikk under navnet Ringenskauen. Området har utsikt til Tolpinrud. Veien preges av moderne, større villahusbebyggelse. Bebyggelsen er nabo med Veienmofeltet, som har avkjøring fra Høybyveien.
Park Joo-ho

Landslaget

Han ble tatt ut til Fotball-VM 2014 i Brasil .
Han ble tatt ut i Sør-Koreas tropp til VM i fotball 2018 i Russland.
Malakka

Geografi

Malakka ligger på vestkysten av Malakkahalvøya ved Malakkastredet, ca. 200 km nordvest for Singapore. Disse farvannene har i lange tider vært hovedferdselsåren for handelen mellom Kina og India.

Befolkning

Delstaten Malakka hadde i 2011 et folketall på 830 900. Den historiske byen Malakka hadde ved folketellingen i 2010 et innbyggertall på 484 885. 
Malakka har en multietnisk befolkning der 65,8 % av delstatens innbyggere er malayer, 26,4 % kinesere og 6,2 % indere. 4,2 % av innbyggerne er statsborgere i andre land.
Malayisk er offisielt språk i delstaten, men det tales også engelsk, kinesisk og tamilsk.

Historie

Malakka ble grunnlagt av kinesere som stasjon for krydderhandelen (særlig med pepper) med Molukkene. Den utviklet seg raskt til en blomstrende handelshavn der blant annet arabere og indere og kinesere samhandlet. Frem til 1400-tallet var byen nærmest en kinesisk handelskoloni. Deretter var byen sete for en malayisk sultan. Den første sultan var hindu, men gikk over til islam i 1414. Dette året regnes gjerne som begynnelsen av islams fremmarsj i Sørøstasia. 
I 1511 erobret portugiseren Afonso de Albuquerque byen og fordrev sultanen. Fra 1511 til 1641 stod Malakka under portugisisk, og så (med noen avbrudd) nederlandsk kontroll. Så overtok britene, som regjerte frem til Malayas uavhengighet i 1957. Under britene var Malakka en del av kolonien Straits Settlements, som også omfattet Singapore og Penang.

Politikk

Det formelle delstatsoverhodet har tittelen Yang di-Pertua Negeri (tidligere: guvernør) og utpekes fra føderalt hold.
Delstaten har en folkevalgt forsamling på 28 representanter. Den utøvende makt ledes av en regjering med en førsteminister utgått fra delstatsforsamlingen.

Administrativ inndeling

Delstaten er inndelt i tre distrikter: Melaka Tengah, Alor Gajah og Jasin.

Samferdsel

North-South Expressway går gjennom delstaten og forbinder den med Malaysias hovedstad Kuala Lumpur, en og en halv times kjøring unna. Det tar tre timer å kjøre til Singapore.
Malakka internasjonale lufthavn ligger ved byen Batu Berendam, ni kilometer fra Melakka by. Det er fergeforbindelse til Dumai i Indonesia.
Park Chu-young

2004

Parks polularitet økte etter at han deltok i AFC Youth Championship 2004 der han ledet det sørkoreanske U20 laget til sin 11. tittel. Han vant Golden Ball Award og valgt som den mest verdifulle spilleren i turneringen.
Viraken rundt Park økte ytterligere da U20-laget deltok i en åtte-lagsturnering i Qatar i januar 2005. Park laget mål mot Kina, tre mot Ukraina og to mot Algerie og Japan, og Sør-Korea vant turneringen. Park ble utpekt som Asian Young Footballer of the Year av Asian Football Confederation.

2005

Han ble tatt ut til landslaget i juni 2005 og debuterte 3. juni mot Usbekistan med ett mål. Senere på året laget han ytterligere tre mål og la opp til fire i landslagssammenheng.
Samme år signerte han kontrakt med FC Seoul, og han laget 18 mål og la opp til fire i sin første sesong, og ble seriens toppskårer. For dette fikk han K-Leagues utmerkelse Best Young Player. Og han ble ikon for FC Seoul.
Han ble tilbudt til Guus Hiddinks PSV Eindhoven men en oppånådde ingen enighet om overgangssummen.

2006

Mange håpet at Park skulle fortsette formen fra 2005 til VM i fotball 2006, men han fikk til slutt bare en kamp, 63 dårlige minutter i innledningsrundens siste kamp mot Sveits.
Han fortsatte like sårlig i K-Leauge, fikk bare åtte mål og ett opplegg på 30 kamper. Han fikk en god start mot Bangladesh i fotballturneringen i Asialekene 2006 i Doha med to mål, men det ble med det.
Til slutt tapte Sør-Korea mot Irak i semifinalen og Iran i kampen om 3.-plassen, noe som gav en sørkoreansk medaljetørke i turneringen for første gang på mange år.

2007

Ved K-Leagues åpning i 2007 fikk Park en god start med 10 mål på 11 kamper, men en fotskade gjorde resten av sesongen dårlig. Han ble også satt på benken på landslaget under 2007 AFC Asian Cup. Han måtte også se på FC Seouls kamp mot Manchester United, som sørkoreanerne tapte 0-4.
Park spilte i kvalifiseringskampene til Sommer-OL 2008, der Sør-Korea til slutt sikret seg en plass.

2008

Park startet året med inponerende kamper mot Turkmenistan og Kina. Han laget ikke mål selv, men hadde flere opplegg. Han laget mål for landslaget i den østasiatisk cupen og også i kvalifiseringskampene til Fotball-VM.
Under sommer-OL laget han ett mål i åpningskampen mot Kamerun, som endte 1-1. 1. september gikk han til AS Monaco og fikk sitt første mål i debutkampen 13. september mot FC Lorient. I andre omgang la han opp til et mål som Frédéric Nimani fikk, før han ble byttet ut. Kampen endte  2-0 og Park ble Man of the Match.
19. november laget Park det avgjørende målet i en kamp mot Saudi-Arabia, som laget ikke hadde klart å slå på 19 år.

2009

I april var Fulham FC interessert i Park, men han ønsket å fortsette i AS Monaco.
Taglskjorte

Taglskjorte er et grovt klesplagg med tagl eller geitehår innvevd som bæres nærmest kroppen for å irritere og skrape, noe som gav stort ubehag for bæreren. Den ble også lett et tilhold for lus.
Den ble båret i den hensikt å epeke sot eget kjød, blant annet av noen munker og andre kristne som skulle gjøre bot eller bare ville ta forene sin lidelse med Kristi lidelse. Ikke bare kirkens menn og asketer bar slike plagg, men også legfolk, deriblant personer i høy stilling.
Da den engelske erkebiskopen Thomas Becket ble myrdet i katedralen i Canterbury den 29. desember 1170 skal han ha båret en taglskjorte under sine bispeklær.
Relativt pronomen

Et relativt pronomen er et ord i en relativsetning som betegner korrelatet. Et vanlig relativt pronomen på norsk er som.
Et eksempel: Jeg har en bil som er grønn.
Mikvé

Påvirkning på kristendommen

Kristne døpefonter har sitt historiske opphav i jødiske mikvót.
Bit Adini

Bit Adini, en ny eller region i Syria, var en arameisk stat som eksisterte som et uavhengig kongedømme i det 10. og det 9. århundre f.Kr., med hovedstaden Til Barsib (nå Tell Ahmar). I 856 f.Kr. ble kongeriket erobret og absorbert av det assyriske rike under Shalmaneser III.
Det stedfestes vanligvis til buen dannet av elven Eufrat sør for Carchemish.
PFA Young Player of the Year

PFA Young Player of the Year er en pris som gis til årets beste unge spiller i FA Premier League. Professional Footballers' Association (PFA) arrangerer avstemningen, og kun medlemmene kan stemme. Alle spillerne i de engelske ligaene, uavhengig av nasjonalitet og som er under 23 år, kan vinne prisen. Prisen deles ut i april/mai hver sesong, og er den mest prestisjefulle prisen en ung fotballspiller kan motta i engelsk fotball. Ryan Giggs og Robbie Fowler var de eneste som har vunnet denne prisen to ganger, før Wayne Rooney skrev seg på lista i 2006.
NM i svømming langbane 2013

NM i svømming langbane 2013 ble arrangert i Kristiansand 4.-7. juli 2013. Arrangør var Kristiansand svømmeallianse.
Salar de Coipasa

Salar de Coipasa er en saltslette i departementet Oruro i Bolivia, omtrent 160 km sør for byen Oruro nær grensen mot Chile. Saltsletten ligger på punaen øst i Andesfjellenes altiplano 3680 meter over havet. Den er omtrent 70 km lang og 50 km bred og har et areal på 2218 km².
På det tykkeste er saltlaget 100 m dypt, og det er den nest største saltsletten i Bolivia etter Salar de Uyuni. Saltsletten er også habitat og hekkeområde for flamingoer.
Verdenscupen i bobsleigh

Verdenscupen i bobsleigh er en internasjonal serie av konkurranser i bobsleigh. Serien startet i 1984
Thimpu

Thimpu er hovedstad i Bhutan og ligger vest i den sentrale delen av landet, fra 2247 til 2648 meter over havet. Den omkringliggende dalen og fylket (dzongkhag) har også samme navn. Byen har 50 000 innbyggere (2003), og er uten sammenligning den største befolkningskonsentrasjonen i landet.
Byen strekker seg ut langs vestsiden av Wang Chhu-elvens dalføre. Byen har som mange andre hovedsteder vokst kraftig som følge av flukten fra landsbygda. Utviklingen har ført til renovering i bykjernen og paddehattaktig fremvekst av forsteder flere steder.
Dechenchoeling, den offisielle kongeboligen, ligger nord for byen. Det samme gjelder klostrene Dechenphu, Tango og Cheri.
Tashichoedzong, hovedstadens dzong, med flere nasjonale funksjoner, ligger også på nordsiden av byen. Dette palasset/borgen ble bygd i 1641, og har vært sete for regjeringen siden 1952. Hvert år, på sensommeren, er Tashichoedzong stedet for en fargerik maskedansfestival kalt tsechhu . Dette er er en populær turistattraksjon. I hovedgata Norzim Lam finnes butikker, restauranter, kjøpesentre og offentlige bygninger. Overalt finnes en blanding av boligblokker, mindre boliger og familiedrevne butikker. Myndighetene praktiserer en streng kontroll med byggeskikken: Alle boliger skal utsmykkes i tradisjonell stil, med buddhistiske malerier og motiv. Dette håndheves meget strengt og brudd på eksteriørforskriftene kan føre til at bygg rives.
Nede ved elven arrangeres et livlig marked i helgene. Her selges kjøtt, grønnsaker og souvenier. Det meste av byens beskjedne småindustri ligger sør for den største broen.
Thimpu er verdens eneste hovedstad uten trafikklys.
United States Naval Observatory Flagstaff Station

United States Naval Observatory Flagstaff Station (NOFS) er et astronomis observatorium nær Flagstaff i Arizona i USA. Observatoriet er det nasjonale dark-sky-observatoriet for det amerikanske forsvarsdepartementet under United States Naval Observatory (USNO).
Aurskog og Høland Skikrets

Aurskog og Høland Skikrets (stiftet 19. november 1922) er en tidligere krets i Norges Skiforbund.
Kretsens opprinnelige navn var Urskog og Høland Skikrets. Kretsen skiftet navn til Aurskog og Høland Skikrets i 1935.
Asker og Bærum Skikrets, Aurskog og Høland Skikrets, Follo Skikrets og Romerike Skikrets ble slått sammen til Akershus Skikrets i 1988.
Lawangia

Beskrivelse

En middelsstor, metallisk grønnlig gullbasse, dekkvingene har noen hvite flekker. Hver dekkvinge har en opphøyd lengdekjøl som går i en bue, og sømmen er trukket ut til en spiss bakerst.

Utbredelse

Arten er beskrevet fra Java.
Golf under Stillehavslekene 1991

Golf under Stillehavslekene  1991. Golf var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var sjuende gangen som golf var med på programmet under stillehavslekene. Det var sju turneringer, single-, double- og lag for både menn og kvinner og en mixeddoubleturnering. Papua Ny-Guinea ble beste nasjon, de vant alle fire gullmedaljene.
Isbøtte

Isbøtte er en beholder for servering av isbiter til kalde drikker. Isbøtter kan lages i glass, metall eller plast.
Fylkesvei 3922

Fylkesvei 3922 går mellom Stemmen og Stølen i Vennesla kommune. Veien er 2,3 km lang.
Frem til 2019 hadde veien betegnelsen Fylkesvei 75.
Hikarunix

Hikarunix er en tidligere LIVE-CD Linux-distribusjon for x86-arkitekturen som var basert på Debian. Distribusjonen var en videreutvikling av Damn Small Linux, som også er et Debian-derivat.
Versjon 0.2 ble lansert 22. november 2004. Siste versjon var 0.4 som ble lansert 20. september 2005.
Liefmans

Liefmans Oudenaarde er et belgisk bryggeri, kjent for sine særegne øl som Oud Bruin og Lambic. Grunnlagt i 1679.
Etter en konkurs ble bryggeriet kjøpt opp av Duvel Moortgat.
Sangkraft Berlevåg

Sangkraft Berlevåg - Arctic Centre of Music Theatre, er en stiftelse etablert i 2007 som har som hovedmål å skape økt vokalaktivitet i Nord-Norge og Finnmark spesielt. Videre ønsker stiftelsen å arrangere konserter og gi opplæring til sangere. Stiftelsen har sitt sete i Berlevåg.

Finnmark operakor

Sangkraft Berlevåg var sentral i dannelsen av Finnmark operakor, et amatørkor under ledelse av dirigent Ursa Lah. Koret, som startet opp i 2010 i Berlevåg, består av amatørsangere fra hele Finnmark.
Koret hadde stor suksess høsten 2010 med oppsetningen Operaball, regissert av Trond Halstein Moe, og hadde i denne forestillingen med solister fra Den Norske Opera.
I mars 2011 var det premiere på forestillingen LesMiss, en hybrid av de to musikalene Les Misérables og Miss Saigon.
Ergo

Ergo – Tidsskrift for kultur- og samfunnsspørsmål var et norsk kvartaltidsskrift som ble utgitt av Solum forlag fra 1970. Tidsskriftet fokuserte på kulturtemaer, og hadde av og til utenlandske kulturer som tema for enkelte numre. Den første redaktøren var Knut Endre Solum.